
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 995 


14 Νοεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός 
του εγκεκριμένου ρυμοτομικού σχεδίου περιοχή 
Καλυβιών - Θορικού (ν. Αττικής), για τον καθορισμό 
χώρου ανέγερσης δημοτικού σχολείου και καθορι¬ 
σμός όρων και περιορισμών δόμησης αυτού. 1 

Τροποποίηση εγκεκριμένου σχεδίου πόλης Χανιών με 
τη δημιουργία πεζοδρόμων εντός του Ο.Τ. 359 στην 
περιοχή «Αμπεριά»του Δήμου Χανίων, Ν. Χανίων.. 2 


ΑΠΟΦΑΣΕΙΣ 

Αριθ. 16106 (1) 

Έγκριση τοπικού ρυμοτομικού σχεδίου στην εκτός του ε¬ 
γκεκριμένου ρυμοτομικού σχεδίου περιοχή Καλυβιών 
- Θορικού (ν. Αττικής), για τον καθορισμό χώρου ανέ¬ 
γερσης δημοτικού σχολείου και καθορισμός όρων και 
περιορισμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 114 (παρ. 1), 248, 249 και 
250 του από 14.7.1999 Π. Δ./τος «Κώδικας Βασικής Πο- 
λεοδομικής Νομοθεσίας» (Δ' 580), όπως τα άρθρα 248, 
249 και 250 τροποποιήθηκαν με τα άρθρα 5, 6 και 7 αντί¬ 
στοιχα του ν. 2831/2000 «Τροποποίηση των διατάξεων 
του Ν. 1577/1985 «Γενικός Οικοδομικός Κανονισμός» 
και άλλες πολεοδομικές διατάξεις» (Α' 140). 

2. Τις διατάξεις της παρ. Δ.2του άρθρου 29 του Ν. 2831/2000 
(Α' 140). 

3. Τις διατάξεις του άρθρου 29Α του ν. 1558/1985 
«Κυβέρνηση και Κυβερνητικά Όργανα» (Α' 137), όπως 
αυτό προστέθηκε με το άρθρο 27 του ν. 2081/1992 (Α' 
154) και τροποποιήθηκε με την παρ. 2α του άρθρου 1 του 
Ν. 2469/1997 (Α'38). 

4. Την 17808/633/4.3.1987 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Έγκρι¬ 
ση γενικού πολεοδομικού σχεδίου (Γ.Π.Σ.) κοινότητας 
Καλυβιών - Θορικού (Ν. Αττικής)» (Δ' 220), όπως τροπο¬ 
ποιήθηκε με την 88510/5145/4.9.1996 (Δ' 1117). 


5. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους Υφυ¬ 
πουργούς Περιβάλλοντος Χωροταξίας και Δημοσίων Έρ¬ 
γων» (Β' 1484). 

6. Την 1/2002 γνωμοδότηση του δημοτικού συμβουλίου 
Καλυβιών - Θορικού. 

7. Το 1091/2002 έγγραφο της Β' Εφορείας Κλασικών 
Αρχαιοτήτων του Υπουργείου Πολιτισμού. 

8. Το 500/2002 έγγραφο της Δ/νσης Δασών Δασαρχείου 
Λαυρίου της Περιφέρειας Αττικής. 

9. Το 4654/2002 υπηρεσιακό σημείωμα της Δ/νσης 
Πολεοδομικού Σχεδιασμού. 

10. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Εγκρίνεται τοπικό ρυμοτομικό σχέδιο στην εκτός του 
εγκεκριμένου ρυμοτομικού σχεδίου περιοχή δήμου Κα¬ 
λυβιών - Θορικού (ν. Αττικής), με τον καθορισμό χώρου 
για την ανέγερση δημοτικού σχολείου, όπως ο χώρος 
φαίνεται με στοιχεία Α Β Γ Δ Α στο σχετικό πρωτότυπο διά¬ 
γραμμα σε κλίμακα 1:500, που θεωρήθηκε από τον Προϊ¬ 
στάμενο της Διεύθυνσης Τοπογραφικών Εφαρμογών με 
την 16106/2002 πράξη του και που αντίτυπό του σε 
φωτοσμίκρυνση δημοσιεύεται μετηνπαρούσα απόφαση. 

2. Οι όροι και περιορισμοί δόμησης του παραπάνω χώ¬ 
ρου καθορίζονται ως εξής: 

α. Μέγιστο ποσοστό κάλυψης: πενήντα τοις εκατό 
(50%) της επιφάνειας του χώρου. 

β. Συντελεστής δόμησης : ένα (1). 

γ. Μέγιστο επιτρεπόμενο ύψος των ανεγερθησομένων 
κτιρίων: έντεκα (11,00) μέτρα. 

δ. Πάνω από το μέγιστο επιτρεπόμενο ύψος επιτρέπεται 
η κατασκευή στέγης μεγίστου ύψους: δύο (2,00) μέτρων. 

ε. Επιβάλλεται έλεγχος από την αρμόδια αρχαιολογική 
υπηρεσία κατά την εκσκαφή των θεμελίων. 

στ. Ελάχιστη απόσταση των ανεγερθησομένων κτιρίων 
από τα όρια του χώρου: τέσσερα (4,00) μέτρα. 

3. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2002 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 

Αριθ. 7037/3260 ( 2 ) 

Τροποποίηση εγκεκριμένου σχεδίου πόλης Χανίων με τη 
δημιουργία πεζοδρόμων εντός του Ο.Τ. 359 στην πε¬ 
ριοχή «Αμπεριά» του Δήμου Χανίων, Ν. Χανίων, 

Ο ΝΟΜΑΡΧΗΣ ΧΑΝΙΩΝ 

Έχοντας υπόψη: 

1. Τις διατάξειςτου από 17.7.23 Ν. Δ/τος(ΦΕΚ228/Α/23) 
«περί σχεδίων πόλεων κλπ» και ειδικότερα τα άρθρα 3 και 
70 αυτού. 

2. Το Ν. 3044/2002 (ΦΕΚ 197/Α/02) «Μεταφορά συντε¬ 
λεστή δόμησης και ρυθμίσεις άλλων θεμάτων αρμοδιότη¬ 
τας Υπουργείου Περιβάλλοντος Χωροταξίας και Δημο¬ 
σίων Έργων» και ειδικότερα το άρθρο 10 αυτού. 

3. Το Ν. 2218/1994 (ΦΕΚ 90/Α/94) όπως συμπληρώθηκε 
με το Ν. 2240/1994 (ΦΕΚ 153/Α/94) «Ίδρυση Νομαρχιακής 
Αυτοδιοίκησης κ.λπ.». 

4. Το ισχύον σήμερα ρυμοτομικό σχέδιο στην περιοχή 
«Αμπεριά» του Δήμου Χανίων που εγκρίθηκε με το 
16.10.46 Β. Δ/γμα (ΦΕΚ 335/Α). 

5. Την με αρ. 278/2000 απόφαση Δημοτικού Συμβουλίου 
που συμφωνεί με την έγκριση της αιτούμενης τροπο¬ 
ποίησης. 

6. Τη θετική γνωμοδότηση του ΣΧΟΠ Ν. Α. Χανίων όπως 
αυτή διατυπώθηκε στο 7 πρακτικό της συνεδρίασης 2001 


θέμα 3ο και στο πρακτικό 15 της συνεδρίασης 2002 θέμα 
7ο. 

7. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη εις βάρος του 
κρατικού προϋπολογισμού και του οικείου Ο.Τ.Α. 

8. Το γεγονός ότι με την παρούσα πολεοδομική ρύθμιση 
αυξάνονται οι κοινόχρηστοι χώροι της πολεοδομικής ενό¬ 
τητας, αποφασίζουμε: 

1. Την έγκριση τροποποίησης εγκεκριμένου σχεδίου πό¬ 
λης με την δημιουργία πεζοδρόμων εντός του Ο.Τ. 359 
στην περιοχή «Αμπεριά» του Δήμου Χανίων όπως φαίνεται 
στο με κλίμακα 1:200 συνημμένο τοπογραφικό διάγραμμα 
θεωρημένο από την Προϊσταμένη της Δ/νσης Πολεοδο¬ 
μίας και Π. Εφαρμογών Ν. Αυτ. Χανίων με ημερομηνία 
10.10.2002. 

2. Η ισχύς της παρούσας αρχίζει από τη δημοσίευση της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως με το τοπογραφικό διάγραμμα που την συνοδεύει. 

Χανιά, 31 Οκτωβρίου 2002 

Ο Νομάρχης κ.α.α. 

Ο Βοηθός Νομάρχης 
ΓΕΩΡΓΙΟΣ ΑΓΟΡΑΣΤΑΚΗΣ 

